ປ. ທ​ຣຳ ສັບ​ປ່ຽນ​​ຜູ້​ນຳ​ ໝາຍ​ເລກ​ສອງ ໃນອົງ​ການ​ສ​ືບ​ລັບ​ແຫ່ງ​ຊາດ ສ​ຫລ
ທຳ​ນຽບ​ຂາວປະ​ກາດ ການປົດ​ເຈົ້າ​ໜ້າ​ທີ່ ​ຮັ​ກ​ສາ​ການ​ຊົ່ວ​ຄາວ ​ນ້ຳ​ເບີ 2 ຂອງ​ປະ​ເທດ​ ອອກ​ຈາກຕຳ​ແໜ່ງ​ ແລະ​ຈະ​ເລີ​້ມ​ຕົ້ນ​ໃໝ່ ເພື່ອ​ປ່ຽນ​ແປງ​ຜູ້​ນຳ​ ປະ​ຊາ​ຄົມ​ສືບ​ລັບ​ ສະ​ຫະ​ລັດ.
ທຳນຽບຂາວຈະເລີ້ມຕົ້ນໃໝ່ ໃນຂະນະທີ່ຕົນເຮັດວຽກເພື່ອປ່ຽນແປງຜູ້ນຳປະຊາຄົມສືບ ລັບສະຫະລັດ ໂດຍປົດເຈົ້າໜ້າທີ່ ຮັກສາການຊົ່ວຄາວນ້ຳເບີ 2 ຂອງປະເທດອອກຈາກ ຕຳແໜ່ງ ພຽງບໍ່ເທົ່າໃດມື້ ຫຼັງຈາກໄດ້ປົດຫົວໜ້າຂອງທ່ານອອກ ຫ້ອງການຜູ້ອຳນວຍການອົງການສືບລັບແຫ່ງຊາດໃນຕອນແລງວັນສຸກວານນີ້ ໄດ້ປະ ກາດກ່ຽວກັບການລາອອກ ຂອງຜູ້ບັນຊາການໝາຍເລກສອງ ຄືທ່ານແອນດຣູ ຮອລແມນ ທ່ານຮອລແມນ ແມ່ນເຈົ້າໜ້າທີ່ອະວຸໂສໃນປະຊາຄົມສະຫະລັດມາໄດ້ 30 ປີແລ້ວ ໄດ້ ຮັບໜ້າທີ່ເປັນຜູ້ຮັກສາການໃນຖານະຮອງຫົວໜ້າອົງການ ມາຕັ້ງແຕ່ເດືອນກັນຍາທີ່ ຜ່ານມາ ການລາອອກຂອງທ່ານແມ່ນມີຂຶ້ນຫຼັງຈາກອະດີດຜູ້ຮັກສາສການຊົ່ວຄາວຂອງອົງ ການສືບລັບແຫ່ງຊາດ ທ່ານໂຈເຊັຟ ແມັກກວຍເອີ ຜູ້ທີ່ໄດ້ຖືກປົດໂດຍປະທານາ ທິບໍດີສະຫະລັດ ທ່ານດໍໂນລ ທຣຳ ຫຼັງຈາກຜູ້ຊ່ວຍທີ່ສຳຄັນຄົນນຶ່ງຂອງທ່ານໄດ້ໄປ ລາຍງານແບບປິດລັບ ໃຫ້ແກ່ບັນດາສະມາຊິກສະພາໃນອາທິດແລ້ວນີ້ ກ່ຽວກັບ ການພະຍາຍາມຂອງຣັດເຊຍ ທີ່ຈະແຊກແຊງເຂົ້າໃນການເລືອກຕັ້ງປະທານາທິບໍ ດີສະຫະລັດ ໃນເດືອນພະຈິກທີ່ຈະມາເຖິງນີ້ ອີງຕາມລາຍງານຂອງສື່ສັງຄົມແລ້ວ ຜູ້ຊ່ວຍຂອງທ່ານແມັກກວຍເອີໄດ້ບອກບັນ ດາສະມາຊິກສະພາວ່າ ຣັດເຊຍກຳລັງຊອກຫາຊ່ອງທາງຊຸກຍູ້ ໃຫ້ປະທານາທິບໍດີໄດ້ ຖືກເລືອກເຂົ້າຮັບຕຳແໜ່ງຄືນໃໝ່ອີກ ຊຶ່ງເຮັດໃຫ້ປະທານາທິບໍດີທຣຳມີຄວາມ ໂກດ ແຄ້ນຜູ້ທີ່ຢ້ານກົວວ່າຂໍ້ມູນນີ້ອາດຈະຖືກນຳໃຊ້ເພື່ອຕໍ່ຕ້ານທ່ານ ໃນວັນພຸດທີ່ຜ່ານມາ ປະທານາທິບໍດີໄດ້ປະກາດວ່າ ທ່ານໄດ້ແຕ່ງຕັ້ງໃຫ້ເອກອັກ ຄະລັດຖະທູດສະຫະລັດ ປະຈຳເຢຍຣະມັນ ທ່ານຣິເຈີດ ກຣີແນລ ທີ່ຮູ້ກັນດີວ່າເປັນ ຜູ້ຈົງຮັກພັກດີຕໍ່ທ່ານທຣຳນັ້ນ ເຂົ້າຮັບໜ້າທີ່ແທນທ່ານແມັກກວຍເອີ ແຕ່ກໍມີຮ່ອງຮອຍບາງຢ່າງສະແດງໃຫ້ເຫັນວ່າ ທ່ານທຣຳຍັງບໍ່ມີຄວາມພໍໃຈ ໃນວັນສຸກວານນີ້ ປະທານາທິບໍດີ ໄດ້ໃຊ້ສື່ສັງຄົມ ກ່າວຫາພັກເດໂມແຄຣັດວ່າພະ ຍາຍາມທີ່ຈະໃຊ້ຂໍ້ມູນດັ່ງກ່າວເປັນອາວຸດ ໂດຍກ່າວປະນາມລາຍງານນີ້ວ່າ ເປັນເລື້ອງຂີ້ຕົວະ ທ່ານໄດ້ສົ່ງຂໍ້ຄວາມທາງທວິດເຕີ ໃນວັນສຸກວານນີ້ວ່າ “ການໂຄສະນາບິດເບືອນອີກ ອັນນຶ່ງກຳລັງເລີ້ມຂຶ້ນໂດຍບັນດາສະມາຊິກພັກເດໂມແຄຣັດຢູ່ໃນສະພາ ກ່າວວ່າ ຣັດເຊຍ ມັກຂ້າພະເຈົ້າກວ່າ ບັນດາຜູ້ສະໝັກພັກເດໂມແຄຣັດທີ່ບໍ່ເຮັດຫຍັງໝົດ ຜູ້ທີ່ຍັງບໍ່ມີຄວາມສາມາດ ຫຼັງຈາກສອງອາທິດແລ້ວ ນັບຄະແນນສຽງຂອງເຂົາເຈົ້າ ຢູ່ໃນລັດໄອໂອວາໄດ້ ”